Friðþjófr Uljaan saaga

**Friðþjófr Uljaan saaga** [fri:θjou:fr] (isl. *Friðþjófs saga ins frækna*) on  keskiaikainen islantilainen saaga, jonka kirjoittajaa ei tunneta. Se sijoittuu aikaan ennen Islannin asuttamista ja luetaan siksi muinaissaagoihin. Saaga kertoo Friðþjófr Þorsteinninpojasta, sognevuonolaisen talonpojan pojasta, joka ansaitsee lisänimensä rohkeudellaan, ja rakastuu Sognin kuninkaaksi kutsutun Belin tyttäreen Ingibjörgiin. Tämä on kuitenkin luvattu Sveanmaan (isl. *Svíþjóð*) kuningas Hringrille, ja alhaissyntyinen Friðþjófr saa siksi Ingibjörgin puolisokseen vasta lukuisten eri käänteiden jälkeen. *Friðþjófr Uljaan saagasta* on säilynyt kaksi versiota. Näistä lyhyempi on laadittu Islannissa 1200-luvun loppupuolella tai 1300-luvun alussa, mutta sen varhaisimmat säilyneet käsikirjoitukset ovat 1400-luvun lopulta (AM 510 4to). Saagan pitempi versio on todennäköisesti 1400-luvulta, ja se on säilynyt vain paperikopioina (AM 173 fol ; Stock. Papp. fol. no. 56 ). Kaiken kaikkiaan saagasta on säilynyt useita kymmeniä käsikirjoituksia, mikä kertoo *Friðþjófr Uljaan saagan* olleen hyvin suosittu. Saagan lisäksi on säilynyt myös Friðþjófrin tarinaan liittyvää rímur-runoutta, josta saadut vaikutteet näkyvät saagan nuoremmassa versiossa.  *Friðþjófr Uljaan saagaa* ei ole suomennettu.

## Katso myös
*Saaga
*Muinaissaagat
*Ritarisaagat
*Kotoperäiset ritarisaagat

## Lähteet
*Evans, Jonathan D. M. 1993. Friðþjófs saga ins frækna. Teoksessa *Medieval Scandinavia. An Encyclopedia*, toim. Phillip Pulsiano. New York and London: Garland Publishing 1993, 221.
* Simek, Rudolf & Hermann Pálsson. 2007. *Lexikon der altnordischen Literatur*. Kröners Taschenausgabe 490. Stuttgart: Kröner.
### Viitteet

## Käännökset ja editiot
**Friðþjófs saga ins frækna* teoksessa Rafn, C. C. (toim.) 1829–1830. *[https://archive.org/stream/FornaldarsogurNo000121901v2FornReyk/FornaldarsogurNo000121901v2FornReyk_orig#page/n7/mode/2up Fornaldar sögur Nordrlanda]*, 2. Copenhagen: Popp, 63–100 (pitempi versio).
**Fridthjofs saga hins Froekna* teoksessa Eiríkr Magnússon & William Morris (käänt.). 1875. *[https://archive.org/stream/threenorthernlo03morrgoog#page/n136/mode/2up Three Northern Love Stories and Other Tales]*. London: Ellis & White, 69-121. 
*Larsson, Ludvig (toim.). 1893. *[https://archive.org/stream/saganockrimorao00larsgoog#page/n7/mode/2up Sagan och rimorna om Friðþiófr hin frækni]*. Samfund til udgivelse af gammel nordisk litteratur, 22. Copenhagen: Malmström.
*Larsson, Ludvig (toim.). 1901. *[https://archive.org/stream/fridthjofssagain00larsuoft#page/n5/mode/2up Friðþjófs saga ins frækna]*. Altnordische Saga-Bibliothek, 9. Halle: Niemeyer. 
**Friðþjófs saga ins frækna* teoksessa Guðni Jónsson (toim.). 1954. * Fornaldar sögur Norðurlanda*, 3. Akureyri: Íslendingasagnaútgáfan, 75–104.

## Aiheesta muualla
* *Friðþjófs saga ins frækna* muinaisislanniksi *[http://www.heimskringla.no/wiki/Fri%C3%B0%C3%BEj%C3%B3fs_saga_ins_fr%C3%A6kna Heimskringla.no]* -sivustolla (lyhyempi versio)
* *Friðþjófs saga ins frækna* muinaisislanniksi *[https://www.snerpa.is/net/forn/fridpjof.htm Snerpa.is]* -sivustolla (lyhyempi versio)
* *Friðþjófs saga ins frækna* -bibliografia *[http://fasnl.ku.dk/bibl/bibl.aspx?sid=fsf&view=manuscript Stories for All Time: The Icelandic Fornaldarsögur] * -sivustolla